তরুনদের তথ্য প্রযুক্তির প্রশিক্ষন দিয়ে স্মার্ট বাংলাদেশ গড়ে তোলার কারিগর হিসেবে তৈরি করা হচ্ছে : স্পীকার
জাতীয় সংসদের স্পীকার ও রংপুর ৬ আসনের এমপি ড, শিরীন শারমিন চৌধুরী বলেছেন বর্তমান প্রজন্মের তরুন তরুনীরা যাতে তথ্য প্রযুক্তির বিভিন্ন বিষয়ে প্রশিক্ষন গ্রহন করে আগামী দিনে স্মার্ট বাংলাদেশ গড়ে তোলার কারিগর হতে পারে সে জন্য ব্যাপক কর্মসূচি গ্রহন করা হয়েছে। তিনি আজ রোববার দুপুরে রংপুরের পীরগজ্ঞ উপজেলা সদরে জয় স্মার্ট সার্ভিস এন্ড এমপ্লোয়ম্যান্ট ট্রেনিং সেন্টার ভবনের নির্মান কাজের শুভ উদ্বোধন করার সময় এ সব কথা বলেন।
স্পীকার বলেন আজ বিশেষ দিন, জাতির জনক বঙ্গবন্ধু শেখ মুজিবর রহমানের জন্ম দিন। এদিনটি জাতীয় শিশু দিবস উপলক্ষে সারা দেশে পালন করা হচ্ছে। এই শুভ দিনে ডিজিটাল বাংলাদেশের রুপকার এবং আগামী দিনের স্মার্ট বাংলাদেশের পরিকল্পনা এগিয়ে নেবার প্রধান কারিগর পীরগজ্ঞের কৃতি সন্তান বাংলাদেশের সন্তান সজিব ওয়াজেদ জয়ের নামে স্মার্ট সার্ভিস এমপ্লোয়ম্যান্ট ট্রেনিং সেন্টারের নাম করন করা হয়েছে। তিনি বলেন ভবনটি নির্মিত হলে সেখানে ৫ হাজার বর্গফুটের একটি ফ্লোর নির্মান করা হবে যেটা জয় সেন্টার নামে কাজ করবে।
তিনি আরো বলেন পীরগজ্ঞে ইতিমধ্যে শেখ কামাল আইটি সেন্টার স্থাপন করা হয়েছে। তার সাথে যুক্ত হচ্ছে এসিটি জয় সেট সেন্টার। এখান থেকে আরও অধিক সংখ্যক তরুন তরুনীকে তথ্য ও প্রযুক্তি বিষয়ে প্রশিক্ষিত করা সম্ভব হবে। এখান থেকে পীরগজ্ঞের মানুষ সকল ধরনের তথ্য প্রযুক্তি বিষয়ে সব ধরনের সেবা গ্রহন করতে পারবে। উদ্বোধনী অনুষ্ঠানে উপস্থিত ছিলেন ডাক টেলিযোগাযোগ ও তথ্য প্রযুক্তি প্রতিমন্ত্রী জুনাইদ আহাম্মেদ পলক রংপুর বিভাগ ও জেলার উর্ধতন প্রশাসনিক কর্মকর্তাবৃন্দ এবং স্থানীয় আওয়ামী লীগ সহ সুশীল সমাজের নেতৃবৃন্দ।

পীরগজ্ঞে জয় ট্রেনিং সেন্টার নির্মান  উদ্বোধন